Diari Oficial de la Generalitat Valenciana


Sumari del DOGV 4854, del 01-10-2004 (2004/9232)

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic 2003, que desenvolupa el Conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4854

Data del DOGV
:   01-10-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/9232


Data del document
:   10-09-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * administració central
    * cooperació administrativa
    * dona
    * condició de la dona

RESOLUCIO de 10 de setembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni específic 2003, que desenvolupa el Conveni de col·laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones. [2004/9232]
  
Subscrit, després de la tramitació prèvia reglamentària, entre l'Institut de la Dona i la Generalitat Valenciana, el 4 de desembre de 2003, el Conveni específic 2003, que desenvolupa el Conveni de col'laboració subscrit entre l'Institut de la Dona i la Generalitat Valenciana, sobre cooperació en programes i actuacions dirigits específicament a les dones, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0669/2004, i que figura com a annex d'esta resolució.
  
València, 10 de setembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ESPECÍFIC 2003, QUE DESENVOLUPA EL CONVENI DE COL'LABORACIÓ SUBSCRIT ENTRE L'INSTITUT DE LA DONA I LA GENERALITAT VALENCIANA, SOBRE COOPERACIÓ EN PROGRAMES I ACTUACIONS DIRIGITS ESPECÍFICAMENT A LES DONES.
  
A Madrid, 4 de desembre de 2003
  
Es reunixen
  
D'una part: Alicia de Miguel García, consellera de Benestar Social, nomenada titular de la Conselleria de Benestar Social pel Decret 5/2003, de 20 de juny, del President de la Generalitat Valenciana, en nom i representació del Govern Valencià, d'acord amb l'autorització concedida per l'Acord del Govern Valencià de data 29 d'abril del 2003, d'acord amb l'article 21, f) de la Llei 5/1983, de 30 de desembre, del Govern Valencià i l'article 54 bis del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
I d'una altra: Miriam Tey de Salvador, directora general de l'Institut de la Dona (Ministeri de Treball i Assumptes Socials), nomenada mitjançant el Reial Decret 302/2003, de 7 de març (BOE núm. 58, de 8 de març del 2003), en nom i representació de l'esmentat organisme autònom (Llei 16/1983, de 24 d'octubre; Reial Decret 758/1996, de 5 de maig; Reial Decret 839/1996, de 10 de maig; Reial Decret 774/1997, de 30 de maig; Reial Decret 292/2003, de 7 de març) i, en virtut del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999, de 13 de gener, de modificació de l'anterior.
  
Ambdós parts es reconeixen mútua capacitat per a obligar-se i convindre
  
MANIFESTEN
  
Primer: Que el present conveni específic es fonamenta en el conveni de col'laboració subscrit el 9 de juliol de 1990 per a dur a terme, conjuntament, programes i actuacions dirigits a les dones entre l'Institut de la Dona i la Conselleria de Cultura, Educació i Ciència de la Generalitat Valenciana, com a organismes competents en matèria de polítiques per a les dones.
  
Que en l'actualitat, el Decret 138/2000, de 12 de setembre, modificat per Decret 212/2001, de 18 de desembre, pel qual es regula el Reglament Orgànic de la Conselleria de Benestar Social, en el nivell directiu del qual s'enquadra la Direcció General de la Dona, se li atribuïxen les competències necessàries per a fer efectiu el principi d'igualtat de l'home i de la dona, en l'àmbit territorial de la comunitat autònoma.
  
Per això, escau a l'actual Conselleria de Benestar Social exercir les atribucions que té conferides, en matèria de dona, per a complir als compromisos que es deriven de l'esmentat conveni.
  
Segon. Que, d'acord amb el que establix la clàusula segona del conveni de col·laboració subscrit el 9 de juliol de 1990, els programes que es duran a terme, en l'exercici de 2003, i que es reflectixen en el present conveni específic, són conformes amb la proposta elaborada per la Comissió de Seguiment, en la reunió celebrada el dia 15 de gener del 2003.
  
Tercer: Ambdós parts declaren que, per a la realització dels programes continguts en el present conveni específic, hi ha crèdit suficient per al present exercici econòmic en la Llei de Pressupostos Generals de l'Estat i en la Llei de Pressupostos de la Comunitat Valenciana.
  
Quart: Que l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i els òrgans de govern de les comunitats autònomes, per a celebrar convenis de col'laboració entre si, i en l'àmbit de les seues respectives competències; i l'article 3, apartat u, lletra c), del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, exclou, de l'àmbit d'aplicació de la llei esmentada, els convenis de col·laboració que celebre l'administració General de l'Estat o els seus organismes autònoms amb les comunitats autònomes.
  
Conseqüentment, l'administració General de l'Estat, a través de l'Organisme Autònom Institut de la Dona, i l'administració Autonòmica de la Comunitat Valenciana, a través de la Conselleria de Benestar Social, estan habilitats per a la subscripció d'este conveni específic, el qual quedarà fora de l'àmbit d'aplicació del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000 de 16 de juny, excepte per a la resolució dels dubtes i de les llacunes que pogueren presentar-s'hi, i en este cas s'hi aplicaran els principis de tal Reial Decret Legislatiu.
  
Quint: Que, per al compliment dels fins d'interés general i social la consecució del qual té encomanada l'administració General de l'Estat, l'Institut de la Dona del Ministeri de Treball i Assumptes Socials, té interés i es fa necessària la col'laboració amb la Conselleria de Benestar Social, a través de la Direcció General de la Dona de la Comunitat Valenciana, per a desenvolupar els projectes que més avant es ressenyen.
  
Per tot allò que s'ha manifestat, i en virtut del que disposa l'article sis de la Llei de Règim Jurídic de les Administracions Públiques i del Procediment Administratiu Comú i de la clàusula segona del conveni subscrit el dia 9 de juliol de 1990, ambdós parts acorden subscriure el present conveni específic, que es regirà per les següents:
  
CLÀUSULES
  
Primera: L'Administració General de l'Estat i la Comunitat Valenciana realitzaran, en 2003, els següents programes seleccionats de comú acord:
  
1. Estades de temps lliure per a dones soles amb filles i/o fills menors, exclusivament a càrrec seu.
  
Com en anys anteriors, l'Institut de la Dona ha efectuat la convocatòria de places per a participar en el programa d'estades de temps lliure, dirigit a dones soles amb filles i /o fills menors, exclusivament a càrrec seu, en situació de precarietat econòmica i social, que es realitza en el segon semestre de 2003.
  
El programa consistix en l'estada de les beneficiàries acompanyades pels seus fills i/o filles en un hotel d'una localitat costanera, durant deu dies, en règim de pensió completa, amb activitats complementàries, tant per a les mares com per a les seues filles/s.
  
Es du a terme en col·laboració amb els organismes d'igualtat de les comunitats autònomes, inclosa la Conselleria de Benestar Social, a través de la Direcció General de la Dona.
  
1.1. L'Administració General de l'Estat, a través de l'Institut de la Dona, ha realitzat:
  
- La convocatòria per a la concessió de les places d'estades de temps lliure, a través de la seua publicació en el Boletín Oficial del Estado.
  
- La prestació dels servicis d'allotjament, manutenció, pòlissa d'assegurança, còctel de clausura i el seu transport, a través d'una empresa especialitzada, que es contracta per mitjà de concurs públic.
  
- La gestió de contractar una empresa que elabora divers material de propaganda relacionat amb el programa.
  
- La resolució de concessió de les places convocades, a proposta de la Conselleria de Benestar Social, a través de la Direcció General de la Dona.
  
1.2. La Comunitat Autònoma Valenciana, a través de la Direcció General de la Dona, ha realitzat:
  
- La difusió de la convocatòria entre les dones residents al seu territori.
  
- La recepció i baremació de sol'licituds.
  
- La contractació del mitjà de transport necessari per al trasllat de les persones beneficiàries i de les/els monitores/s, des de la seua residència habitual, fins a la localitat on es realitza el programa.
  
- La contractació de les/els monitores/s.
  
- La proposta de concessió a les beneficiàries, a través de la comissió corresponent, per a elevar-la a la directora general de l'Institut de la Dona, amb set dies d'antelació a la data de l'inici de les estades.
  
- L'elaboració d'una memòria de les estades, en finalitzar el programa.
  
1.3. Condicions econòmiques:
  
L'Institut de la Dona, a través de l'assistència tècnica de l'empresa adjudicatària del contracte per mitjà de concurs públic, es fa càrrec, directament, dels gastos d'allotjament, manutenció, pòlissa d'assegurança, còctel de clausura i transport, en autocar, al còctel, de les dones, de les /els menors i les monitores de totes les comunitats autònomes que participen en el programa. L'import total de licitació, per estos conceptes ha ascendit a tres-cents trenta-huit mil vuit-cents setanta-nou euros amb setanta cèntims (338.879,70 €).
  
La Conselleria de Benestar Social, a través de la Direcció General de la Dona, s'ha fet càrrec, per la seua banda, dels gastos de transport pel trasllat de les persones beneficiàries d'esta comunitat autònoma des del lloc de procedència al destí i viceversa, el material per a activitats i el pagament de les monitores, amb pressupost de vint-i-tres mil quatre-cents euros (23.400,00 €).
  
A les persones beneficiàries, se'ls entregarà divers material divulgatiu, relacionat amb el programa. Este servici i el seu trasllat als hotels on estan hostatjades les beneficiàries el contracta, directament, l'Institut de la Dona. De l'import total del gasto d'este concepte, l'Institut de la Dona assumix la quantitat màxima pressupostada de sis mil cent vint euros amb trenta cèntims (6.120,30 €).
  
Per la seua banda, la Conselleria de Benestar Social, a través de la Direcció General de la Dona ha pressupostat, per este concepte, la quantitat de mil cinc-cents dos euros amb cinquanta-tres cèntims (1.502,53 €).
  
Les quantitats corresponents que aporta cada organisme són abonades, directament, a l'empresa subministradora.
  
2. Formació per a dones.
  
2.1. Accions.
  
Com en anys anteriors, l'Institut de la Dona ha promogut accions formatives, dirigides a col·lectius de dones i a professionals de diversos sectors, durant el present exercici, per al desenvolupament de les quals compta amb la col·laboració dels organismes d'igualtat de les comunitats autònomes, inclosa la Conselleria de Benestar Social, a través de la Direcció General de la Dona.
  
2.2. Objectius.
  
Els objectius que es pretenen aconseguir, amb la realització d'este programa, són, entre d'altres: millorar la qualificació, adaptar la formació a les necessitats del mercat de treball, diversificar la formació i proporcionar formació especialitzada.
  
2.3. Cursos.
  
Dins d'este programa, es duran a terme els cursos següents:
  
a) Cursos dirigits a dones desocupades (NOVA), l'objectiu, del qual entre altres, consistix a facilitar la seua inserció laboral, adaptant la formació a les necessitats del mercat de treball.
  
b) Seminaris, sobre tècniques de recerca d'ocupació i orientació professional.
  
c) Cursos, en col·laboració amb l'Escola d'Organització Industrial (EOI), a fi de recolzar les dones emprenedores, per a la creació de la seua empresa.
  
2.4. Organització.
  
Ambdós parts han co·laborat en els mitjans personals, materials i financers necessaris per a la celebració dels cursos.
  
2.5. Condicions econòmiques.
  
L'Institut de la Dona, a través de l'assistència tècnica de les empreses adjudicatàries dels contractes, per mitjà de concurs públic, es fa càrrec, directament, dels gastos de l'organització i execució dels cursos de l'apartat a), dels seminaris de l'apartat b) i dels cursos de l'apartat c) impartits a totes les beneficiàries residents en les comunitats autònomes que participen en el programa, entre les quals es troba la Comunitat Valenciana. L'import total de licitació ha ascendit a un milió tres-cents noranta-huit mil cinc-cents noranta-cinc euros (1.398.595,00 €), per als cursos de l'apartat a), i de setanta-huit mil cent trenta-dos euros (78.132 €), per als seminaris de l'apartat b). Per als cursos de l'apartat c), s'ha establit un conveni específic amb l'Escola d'Organització Industrial (EOI) per un import de cent seixanta-cinc mil euros (165.000,00 €).
  
Per la seua banda, la Conselleria de Benestar Social, a través de la Direcció General de la Dona, col·laborarà en la difusió i coordinació de les accions del programa que s'executen en l'àmbit territorial de la Comunitat Valenciana.
  
3. Programa de lluita contra la violència de gènere.
  
3.1. Accions i objectius.
  
El greu problema social que constituïx la violència de gènere contra les dones, determina la necessitat que l'Institut de la Dona i la Comunitat Valenciana continuen treballant, per mitjà de la realització de programes i activitats conjuntes, per a aconseguir la seua eliminació.
  
L'objectiu que es pretén aconseguir, amb la realització d'este programa, és, entre altres, continuar amb les accions de sensibilització a la població en el seu conjunt.
  
3.2. Campanya televisiva sobre violència.
  
Realitzar una campanya de sensibilització ciutadana en el present exercici de 2003.
  
L'Institut de la Dona facilitarà la còpia de l'espot publicitari que té elaborat en castellà en el suport tècnic que la Conselleria de Benestar Social indique, per a la seua posterior difusió.
  
L'espot publicitari haurà d'emetre's en la seua forma original i únicament podrà modificar-se la locució per a traduir-la al segon idioma oficial de la comunitat autònoma i per a incloure el logotip de l'organisme autonòmic emissor. Abans de procedir a la seua emissió, serà necessària la supervisió de l'Institut de la Dona sobre la versió resultant.
  
L'Institut de la Dona (Ministeri de Treball i Assumptes Socials), per al bon funcionament del programa, en supervisarà l'execució i faciliatarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2003, la gestió dels expedients de gasto oportuns per a l'adequada execució del programa.
  
3.3.Condicions econòmiques.
  
El cost total del programa ascendix a vint-i-quatre mil dos-cents euros (24.200,00 €), dels quals l'Institut de la Dona aportarà la quantitat de dotze mil cent euros (12.100,00 €) i la Conselleria de Benestar Social, a través de la Direcció General de la Dona, aportarà la quantitat de dotze mil cent euros (12.100,00 €), servint ambdós quantitats, conjuntament, per a cobrir els gastos necessaris per a la realització de la campanya, inclosos tots els gastos originats per la postproducció de l'anunci: nova locució en idioma autonòmic, nova cartel·la amb els logotips, així com els drets d'imatge que comprenen la nova emissió.
  
4. Programa de formació sobre violència de gènere.
  
4.1. Accions i objectius.
  
L'Institut de la Dona i la Comunitat Valenciana tenen interés a col·laborar conjuntament, en la realització d'este programa, per a aconseguir els objectius que es perseguixen, que consistixen a:
  
- Formar sobre el greu problema que patixen les dones víctimes de violència, les seues conseqüències socials i emocionals.
  
- Oferir pautes d'actuació des dels diferents enfocaments professionals.
  
- Potenciar el contacte personal entre les/els diferents professionals que intervenen en l'atenció a este col·lectiu de dones.
  
4.2. Cursos.
  
Dins d'este programa, es duran a terme, conjuntament, els cursos següents:
  
a) Cursos de Formació, per a advocats i advocades de la Comunitat Valenciana. Se celebraran tres cursos de formació, dirigits a llicenciats/des en Dret que exercixen lliurement la seua professió. La duració de cada curs, que s'impartirà a la Comunitat Valenciana, serà de sis hores.
  
b) Curs de Formació de Formadors/es'en prevenció, detecció i atenció de la Violència de Gènere. Se celebrarà un curs de formació de formadors/es, dirigit a professionals de Treball Social i Psicologia. La duració del curs, que s'impartirà serà de 45 hores lectives.
  
4.3 . Gestió.
  
L'Institut de la Dona (Ministeri de Treball i Assumptes Socials), per al bon funcionament del programa, en supervisarà l'execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2003, la gestió dels expedients de gasto oportuns per a l'adequada execució del programa.
  
4.4. Condicions econòmiques.
  
Per a la realització del programa, el cost total ascendix a la quantitat de quaranta-sis mil nou-cents noranta-nou euros amb setanta-dos cèntims (46.999,72 €); dels quals, l'Institut de la Dona aportarà la quantitat de dotze mil huit-cents euros (12.800,00 €) i la Conselleria de Benestar Social, a través de la Direcció General de la Dona, aportarà la quantitat de trenta-quatre mil cent noranta-nou euros, amb setanta-dos cèntims (34.199,72 €). Ambdós quantitats serviran, conjuntament, per a cobrir els gastos necessaris per a la celebració dels cursos, que consistixen en la contractació de professorat, l'elaboració de material didàctic, el lloguer d'aparells audiovisuals i el catering.
  
5. Campanya de difusió de coresponsabilitat familiar i repartiment dels temps.
  
L'Institut de la Dona i la Comunitat Valenciana tenen interés a col·laborar, conjuntament, en la realització d'esta campanya que consistirà en :
  
- L'emissió d'un vídeo de coresponsabilitat familiar en les distintes TV autonòmiques i locals de la Comunitat Valenciana, en les dos llengües.
  
- Cartells i tríptics de difusió.
  
- Realització de jornades, a la Comunitat Valenciana, sobre igualtat i coresponsabilitat familiar, dirigides als/les regidors/es d'educació i als/les regidors/es de l'Àrea de la Dona.
  
L'Institut de la Dona (Ministeri de Treball i Assumptes Socials), per al bon funcionament del programa, en supervisarà l'execució i facilitarà els estudis, els informes i el personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2003, la gestió dels expedients de gasto oportuns per a l'adequada execució del programa.
  
Per a la realització del programa, el cost total ascendix a quaranta-un mil quaranta-nou euros, amb quaranta cèntims (41.049,40 €); dels quals, l'Institut de la Dona aportarà la quantitat de deu mil nou-cents noranta-huit euros, amb setanta-nou cèntims (10.998,79 €) i la Conselleria de Benestar Social, a través de la Direcció General de la Dona, aportarà la quantitat de trenta mil cinquanta euros amb seixanta-un cèntims (30.050,61 €). Ambdós quantitats serviran, conjuntament, per a cobrir els gastos necessaris per a la realització del programa, que consistixen en l'elaboració i difusió d'un vídeo, l'elaboració, impressió i difusió de cartells i tríptics i la contractació de ponents i de catering per a la celebració de les jornades.
  
6. Accions dirigides a la igualtat d'oportunitats: jornades sobre la igualtat retributiva entre hòmens i dones.
  
La discriminació retributiva entre hòmens i dones respon tant a factors econòmics com a socioculturals, podent afirmar que, de les discriminacions que es produïxen en funció del gènere, la desigualtat salarial és una de les més importants. Per este motiu, l'Institut de la Dona i la Comunitat Valenciana tenen interés a col·laborar, conjuntament, en la celebració d'estes jornades que es realitzaran a València, amb una duració de sis hores. Estes jornades estan dirigides a organitzacions sindicals i empresarials.
  
L'Institut de la Dona (Ministeri de Treball i Assumptes Socials), per al bon funcionament del programa, en supervisarà l'execució i facilitarà els estudis, informes i personal tècnic de què dispose, quan siga requerit.
  
La Conselleria de Benestar Social, a través de la Direcció General de la Dona, realitzarà, en l'exercici 2003, la gestió dels expedients de gasto oportuns per a l'adequada execució del programa.
  
Per a la realització de les Jornades, el cost total és de dotze mil dos-cents euros (12.200,00 €); dels quals, l'Institut de la Dona aportarà la quantitat de sis mil cent euros (6.100,00 €) i la Conselleria de Benestar Social, a través de la Direcció General de la Dona, aportarà la quantitat de sis mil cent euros (6.100,00 €). Ambdós quantitats serviran, conjuntament, per a cobrir els gastos necessaris per a la realització de les jornades, que consistiran en la difusió i distribució, la contractació de ponents, l'elaboració de material didàctic i el catering.
  
Segona: En el cas que el cost dels programes 3 al 6, ambdós inclusivament, fóra superior a l'estipulat, l'Institut de la Dona únicament aportarà la quantitat a què s'obliga en cada programa o, si el cost total fóra inferior a l'estipulat, la baixa repercutirà, proporcionalment, en les quantitats que correspon aportar a ambdós organismes.
  
Tercera: Totes les quantitats que corresponga aportar a l'Institut de la Dona seran abonades a la firma del present conveni.
  
La Conselleria de Benestar Social, a través de la Direcció General de la Dona, haurà d'acreditar que l'import total dels programes 3 al 6, ambdós inclusivament, ressenyats en la clàusula primera, ha sigut destinat al compliment del seu objecte, per mitjà de certificat del responsable de la comptabilitat de l'organisme, amb el vistiplau del/a interventor/a de la Conselleria.
  
En este sentit, totes les actuacions que caldrà realitzar, en el marc d'este conveni, hauran de justificar-se abans del 30 de desembre del 2003.
  
El conveni empara les activitats exercides durant l'any 2003, encaminades a assegurar el correcte compliment dels acords aconseguits.
  
Quarta: Les quantitats que corresponga aportar a l'Institut de la Dona seran imputades, a càrrec del pressupost de gastos de l'organisme per al 2003, a les aplicacions següents:
  
\* Programa 1, 2.3.a i 2.3.c: aplicació pressupostària 88.184.733K.402.75.
  
\* Programes 2.3.b, 3, 4, 5, i 6: aplicació pressupostària 95.325.222N.485.13.
  
Totes les quantitats que correspon aportar a la Conselleria de Benestar Social, a través de la Direcció General de la Dona, que en total sumen la quantitat de cent set mil tres-cents cinquanta-dos euros, amb huitanta-sis cèntims (107.352,86 €) seran imputades, a càrrec del pressupost de gastos de l'organisme per al 2003, a les aplicacions següents:
  
\* Programa 1 37.97.67.2490.651.29.3
  
\* Programa 3 23.83.69.7351.149.37.4
  
\* Programa 4 87.07.37.0435.567.18.6
  
\* Programa 5 41.04.11.2401.640.16.1
  
\* Programa 6 89.18.92.5953.829.75.9
  
Quinta: En tot el material imprés, així com en la difusió que es faça dels programes, hi haurà de constar la col·laboració d'ambdós organismes i figurar-hi expressament els seus logotips.
  
Sexta: El seguiment dels programes, tal com establix la clàusula quarta del conveni marc vigent, escaurà a la Comissió de Seguiment.
  
A més, la Conselleria de Benestar Social, a través de la Direcció General de la Dona, es compromet a entregar a l'Institut de la Dona una memòria de les activitats realitzades en l'execució del conveni.
  
Sèptima: El present conveni específic produirà efectes a partir de la seua firma i tindrà vigència fins al compliment del seu objecte i de les obligacions de cada una de les parts, tenint sempre, com a data límit, el 30 de desembre del 2003, inclosa l'obligació de l'acreditació econòmica dels programes, per part de la Conselleria de Benestar Social, a través de la Direcció General de la Dona.
  
Ambdós parts, de comú acord, podran prorrogar la vigència d'este conveni específic, quan calguera continuar l'execució d'algun o d'alguns dels programes, per no haver-se conclòs en el termini inicialment pactat, sempre que es condicione a l'existència prèvia de crèdit adequat i suficient i així s'acorde, amb anterioritat a la data d'expiració del present conveni.
  
Octava: L'incompliment de les clàusules del present conveni, per qualsevol de les parts, serà causa de la seua extinció, sense perjuí del que establix la clàusula següent.
  
L'incompliment, per part de l'Institut de la Dona, determinarà, per a este, el pagament dels danys i perjuís, que, per tal causa, s'irroguen a l'altra part. L'incompliment, per part de la Conselleria de Benestar Social, a través de la Direcció General de la Dona, determinarà, per a esta, l'obligació de restituir, a l'Institut de la Dona, les quantitats que s'hagueren percebut injustificadament i la d'indemnitzar pels danys i perjuís ocasionats.
  
En ambdós casos, es respectaran els drets adquirits, per tercers, de bona fe.
  
També serà causa de resolució el mutu acord i la impossibilitat sobrevinguda de complir les activitats descrites.
  
Novena: Este conveni té naturalesa administrativa; es regirà per les estipulacions en ell contingudes i, en allò no previst en estes, així com per a la resolució dels dubtes que pogueren presentar-s'hi, pels principis del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
Atesa la naturalesa juridicoadministrativa d'este Conveni, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts, durant la seua execució.
  
I, estant conformes ambdós parts amb el contingut del present document, el firmen en tres còpies i amb un sol efecte, al lloc i en la data a dalt indicats.
  
El conseller de Benestar Social: Alicia de Miguel García.
  
La directora general de l'Institut de la Dona: Miriam Tey de Salvador.